**ΣΥΛΛΟΓΟΣ ΚΑΤΟΙΚΩΝ ΗΛΙΑΚΟΥ ΧΩΡΙΟΥ**

Γραφεία πλατεία Γκαίτε Ηλιακό Χωριό, Πεύκη 15121

Αρ. Πρ. 61 22/1/2019

**Προς: Υπουργό Εργασίας κα Έφη Αχτσιόγλου ,**

**Γενικό Γραμματέα κον Ανδρέα Νεφελούδη**

**Διοικήτρια ΟΑΕΔ κα Μαρία Καραμεσίνη**

**Διεκδικούμε να στηρίξει οικονομικά ο ΟΑΕΔ:**

**Τις πολύτεκνες και τις φτωχές οικογένειες του οικισμού.**

**Για να έχουν χειμερινή θέρμανση στις κατοικίες τους.**

Με αρκετές επιστολές έχουμε εκθέσει τα αξεπέραστα ενεργειακά προβλήματα του οικισμού. Για χρόνια όλοι στο Ηλιακό Χωριό ζήσαμε την έλλειψη της χειμερινής θέρμανσης στις κατοικίες.

**Αφού δεν έδειξε κανένα ενδιαφέρον ο ΟΑΕΔ ως όφειλε**, αρκετές οικογένειες υποχρεώθηκαν σε σοβαρές οικονομικές επιβαρύνσεις για να εγκαταστήσουν εξοπλισμούς χειμερινής θέρμανσης.

Οι ίδιες οικογένειες είχαν αναγκαστεί παλαιότερα και σε δαπάνες για να εγκαταστήσουν ηλεκτρικούς είτε ηλιακούς θερμοσίφωνες για το ζεστό νερό ανθρώπινης χρήσης.

**Δύο προβλήματα που η λύση τους αφορά το Υπουργείο Εργασίας και τον ΟΑΕΔ.**

**1ον)** Στον οικισμό υπάρχουν πάνω από 70 μονοκατοικίες *(βασικά με πολύτεκνες οικογένειες)*. Τα προβλήματα από την έλλειψη χειμερινής θέρμανσης ακόμα και σήμερα είναι αξεπέραστα.

Η αξιοποίηση του φυσικού αερίου αποτελεί λύση. Είναι όμως εξαιρετικά δαπανηρή λύση διότι μέσα σε αυτές τις μονοκατοικίες **δεν υπάρχει καν ενεργειακός εξοπλισμός** *(ούτε σωληνώσεις μεταφοράς της θέρμανσης ούτε & σώματα καλοριφέρ).*

**2ον)** Υπάρχουν στον οικισμό μας ορισμένες πολύ φτωχές οικογένειες με διαπιστωμένη την οικονομική αδυναμία να λύσουν το πρόβλημα της χειμερινής θέρμανσης.

Αυτή τη περίοδο στον οικισμό, γίνονται εγκαταστάσεις ενεργειακών εξοπλισμών *(αυτόνομων)* για κατοικίες. Οι οικογένειες που αναφέρουμε όμως αδυνατούν να κάνουν οτιδήποτε σχετικό.

Μετά από αρκετά χρόνια ραγδαίας φτωχοποίησης, δύσκολα καλύπτουν ακόμα και τις ποιο στοιχειώδεις ανάγκες και παρά πάνω από προφανές είναι το γιατί αδυνατούν να εγκαταστήσουν εξοπλισμούς χειμερινής θέρμανσης.

**Διεκδικούμε να καλύψει ή να συμβάλει οικονομικά στις δαπάνες αυτές ο ΟΑΕΔ για:**

**√ Για να εγκαταστήσουν οι οικογένειες ενεργειακό εξοπλισμό θέρμανσης στις μονοκατοικίες.**

**√ Για να μπορούν να αποκτήσουν δικαίωμα στη χειμερινή θέρμανση με φυσικό αέριο και οι πολύ φτωχές οικογένειες του οικισμού μας.**

Για την Διοίκηση του Συλλόγου μας

Ο Πρόεδρος Η Γενική Γραμματέας

Σταυρόπουλος Γιάννης Γάμπα Νατάσα